**แบบทดสอบความรู้การปฏิบัติงานให้สถานะคนต่างด้าวเข้าเมืองโดยชอบด้วยกฎหมาย**

**และการอนุญาตออกนอกเขตพื้นที่ควบคุมของชนกลุ่มน้อย**

๑. ข้อใด**ไม่ใช่**กลุ่มคนต่างด้าวบางจำพวกที่มีสิทธิขออนุญาตออกนอกเขตพื้นที่ควบคุม ตามประกาศกระทรวงมหาดไทย

ลงวันที่ ๑๕ มิถุนายน ๒๕๕๙

ก. คนต่างด้าวที่ได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนก่อนปี ๒๕๕๒

ข. คนต่างด้าวที่ได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนก่อนปี ๒๕๕๔

ค. คนต่างด้าวที่ได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนกลุ่มชาวมอแกน

ง. ทุกข้อ มีสิทธิขออนุญาตออกนอกเขตได้

**เฉลยคำตอบ**

ข้อ ง ทุกข้อมีสิทธิขออนุญาตออกนอกเขตได้เพราะเป็นคนต่างด้าว ตามข้อ 1 ของประกาศ มท. เรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559

๒. นางสาวหน่อมึ อพยพเข้ามาในไทยเมื่อปี ๒๕๕๙ เป็นบุคคลที่ไม่มีสถานะทางทะเบียนที่ได้รับการสำรวจและจัดทำทะเบียนประวัติตามมาตรา ๓๘ วรรคสอง แห่งพระราชบัญญัติการทะเบียนราษฎร พ.ศ. ๒๕๓๔ และที่แก้ไขเพิ่มเติม (ฉบับที่ ๒) พ.ศ. ๒๕๕๑ และตามระเบียบสำนักทะเบียนกลางว่าด้วยการจัดทำทะเบียนประวัติสำหรับบุคคลที่ไม่มีสถานะทางทะเบียน พ.ศ. ๒๕๖๒ เมื่อวันที่ ๑๘ มกราคม ๒๕๖๐ ณ สำนักทะเบียนอำเภอเวียงแหง จังหวัดเชียงใหม่ และได้ถ่ายบัตรประจำตัวเลขที่ 0-xxxx-00xxx-xx-x จัดกลุ่ม “คนไร้รัฐ” ออกบัตรเมื่อวันที่ ๓๑ มกราคม ๒๕๖๐ มีสิทธิขออนุญาตเดินทางออกนอกเขตได้หรือไม่ อย่างไร

 ก. นางสาวหน่อมึ ไม่มีสิทธิในการขออนุญาตออกนอกเขตพื้นที่ได้ เพราะอพยพเข้ามาในไทยหลังปี พ.ศ. ๒๕๔๘

 ข. นางสาวหน่อมึ ไม่มีสิทธิในการขออนุญาตออกนอกเขตพื้นที่ได้ เพราะเพิ่งทำบัตรเมื่อปี ๒๕๖๓ จะต้องอยู่ในไทยติดต่อกันไม่น้อยกว่า ๕ ปีก่อน จึงจะขออนุญาตออกนอกเขตได้

 ค. นางสาวหน่อมึ มีสิทธิขออนุญาตออกนอกเขตอำเภอเฉพาะในพื้นที่จังหวัดเชียงใหม่และต้องมีเหตุจำเป็นเท่านั้น เช่น ขออนุญาตจากอำเภอเวียงแหงไปอำเภอเชียงดาวเพื่อไปเยี่ยมญาติที่ป่วยหนัก

 ง. นางสาวหน่อมึ มีสิทธิขออนุญาตออกนอกเขตได้ เนื่องจากได้รับการสำรวจและจัดทำทะเบียนประวัติ และได้

ถ่ายบัตรประจำตัวกับทางอำเภอไว้แล้ว จึงมีสิทธิในการขออนุญาตออกนอกเขตได้

**เฉลยคำตอบ**

 ข้อ ก นางสาวหน่อมึ ไม่มีสิทธิขออนุญาตออกนอกเขต เพราะคนต่างด้าวที่จะขออนุญาตออกนอกเขตพื้นที่ควบคุมได้ตามประกาศกระทรวงมหาดไทย เรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 จะต้องได้รับการสำรวจและจัดทำทะเบียนประวัติและมีบัตรประจำตัวภายในวันที่ 2 พฤศจิกายน 2554 (ตามระเบียบสำนักทะเบียนกลางว่าด้วยการสำรวจและจัดทำทะเบียนสำหรับบุคคลที่ไม่มีสถานะทางทะเบียน พ.ศ. 2548

๓. คนต่างด้าวกลุ่มใดบ้างที่มีสิทธิขออนุญาตออกนอกเขตพื้นที่ควบคุมตามประกาศกระทรวงมหาดไทย ลงวันที่ ๑๕ มิถุนายน ๒๕๕๙ แต่ไม่มีสิทธิในการขอสัญชาติไทยตามมติคณะรัฐมนตรีเมื่อวันที่ ๗ ธันวาคม ๒๕๕๙ และตามประกาศกระทรวงมหาดไทย ลงวันที่ ๑๖ กุมภาพันธ์ ๒๕๖๐

 ก. นายอะเซียง แซ่ซี เกิดในไทย เลขประจำตัว ๗-xxxx-๐๐xxx-xx-x ใช้เงินทุนส่วนตัวของบิดาซึ่งเป็นคนสัญชาติจีน (ไต้หวัน) จนจบปริญญาตรี ณ มหาวิทยาลัยแห่งชาติเจียวถง สาธารณรัฐจีน (ไต้หวัน) มารดาได้รับการจัดทำ ทะเบียนประวัติและบัตรประจำตัวผู้ไม่มีสถานะทางทะเบียน เลขประจำตัว ๐-xxxx-๘๙xxx-xx-x

 ข. นางสาวถิ่งถิ่ง แซ่หล่อ เกิดในไทย กลุ่มบุตรของอดีตทหารจีนคณะชาติ เลขประจำตัว ๗-xxxx-๐๐xxx-xx-x จบชั้น ปวส. สาขาการบัญชี วิทยาลัยเทคนิคเชียงราย

 ค. นางสาวเหมย ไม่มีชื่อสกุล เกิดในไทย กลุ่มบุตรของบุคคลบนพื้นที่สูง เลขประจำตัว ๗-xxxx-๐๐xxx-xx-x จบชั้นมัธยมศึกษาปีที่ ๖ โรงเรียนมงฟอร์ดวิทยาลัย จังหวัดเชียงใหม่

ง. ทุกข้อมีสิทธิขอสัญชาติไทยตามมติคณะรัฐมนตรีเมื่อวันที่ ๗ ธันวาคม ๒๕๕๙

**เฉลยคำตอบ**

ข้อ ก นายอะเซียง แซ่ซี มีสิทธิขออนุญาตออกนอกเขตพื้นที่ได้ เนื่องจากมารดาเป็นคนต่างด้าวตามประกาศ กระทรวงมหาดไทยเรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 ข้อ 1(4) แต่ไม่สามารถจะมีสัญชาติไทยได้ เนื่องจากตามประกาศกระทรวงมหาดไทย เรื่อง การสั่งให้คนที่เกิดในราชอาณาจักรและไม่ได้รับสัญชาติไทย โดยมีบิดาและมารดาเป็นคนต่างด้าวได้สัญชาติไทยเป็นการทั่วไป และการให้สัญชาติไทยเป็นการเฉพาะราย ลงวันที่ 16 กุมภาพันธ์ 2560 ข้อ 2(6) กำหนดให้ต้องจบการศึกษาในประเทศไทยหากจบการศึกษาจากต่างประเทศจะต้องได้รับทุนการศึกษาจากหน่วยงานของรัฐ

 ๔. คนต่างด้าวบางจำพวกกลุ่มใด มีสิทธิขอย้ายภูมิลำเนาเขตพื้นที่ควบคุมได้ตามประกาศกระทรวงมหาดไทย

 ลงวันที่ ๑๕ มิถุนายน ๒๕๕๙

ก. นาย เอ เลขประจำตัว ๗-xxxx-๐๐xxx-xx-x กลุ่มบุตรต่างด้าวที่เกิดในประเทศไทย (ต่างด้าวทั่วไป)

ข. นาย อี เลขประจำตัว ๗-xxxx-๐๐xxx-xx-x บิดาได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนปี ๒๕๕๖ มารดาสัญชาติจีน

ค. นาย บี เลขประจำตัว ๐-xxxx-๐๐xxx-xx-x บิดาหรือมารดาได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนปี ๒๕๔๕

ง. นาย ดี เลขประจำตัว ๗-xxxx-๐๐xxx-xx-x บิดาสัญชาติอินเดีย มารดาได้รับการจัดทำทะเบียนประวัติและบัตรประจำตัวผู้ไม่มีสถานะทางทะเบียนปีหลังปี ๒๕๕๕

**เฉลยคำตอบ**

ข้อ ค เพราะ นาย บี มีบิดาหรือมารดาเป็นคนต่างด้าวตามประกาศกระทรวงมหาดไทยเรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559 ข้อ 1(4) ประกอบหนังสือกระทรวงมหาดไทย ที่ มท 0309.10/ว 3656 ลงวันที่ 22 มิถุนายน 2563 เรื่อง การแก้ไขหลักเกณฑ์การแจ้งย้ายที่อยู่ของคนต่างด้าวที่มีนโยบายแก้ไขปัญหา เรื่องสิทธิและสถานะบุคคล

๕. ข้อใดต่อไปนี้ หมายถึง หนังสือเดินทางที่กรมการกงสุล กระทรวงการต่างประเทศ ออกให้แก่คนต่างด้าวตามประกาศ

กระทรวงมหาดไทย ลงวันที่ ๑๕ มิถุนายน ๒๕๕๙ หลังจากที่ได้รับอนุญาตจากปลัดกระทรวงมหาดไทยให้เดินทาง

ออกนอกราชอาณาจักรและกลับเข้ามาได้อีก

ก. Travel Document for Non-citizen Nationality

ข. Travel Document for Non-Resident

ค. Travel Document for Stateless

ง. Travel Document for Aliens

 **เฉลยคำตอบ**

ข้อ ง เป็นหนังสือเดินทางที่กรมการกงสุลออกให้กับคนไร้สัญชาติที่พำนักอยู่ในประเทศไทย เช่น ชนกลุ่มน้อย กลุ่มชาติพันธุ์หรือบุคคลที่ไม่มีสถานะทางทะเบียน กลุ่ม 0-89 ตามประกาศ กระทรวงมหาดไทยเรื่อง การกำหนดเขตพื้นที่ควบคุมและการอนุญาตให้คนต่างด้าวบางจำพวกที่เข้ามาอยู่ในราชอาณาจักรเป็นการชั่วคราวออกนอกเขตพื้นที่ควบคุม ลงวันที่ 15 มิถุนายน 2559